هاذ ادريس لشكر ماعندو زهر مع الصحاب ولا مع للي حمله خمس سنوات على اكثافو او للي رجعوا رئيس مجلس النواب. الحبيب المالكي اختفى اليوم واقفل هاتفه ولم يحضر اشغال الندوة الصحفية اللي وضح فيها الاتحاد الاشتراكي علاش اختار المعارضة. الحبيب المالكي اللي كان دائما لاصق في ادريس لشكر غاب في نهار مهم في مسيرة الحزب. ومصادر “كود” أكدت انه هو اللي كان مع صيغة بيان المجلس الوطني الاخير للاتحاد الاشتراكي بل اكثر من ذلك عبر على انزعاجه من كلمة ادريس لشكر في المجلس الوطني اللي قال فيه “حنا لا نهاب المعارضة “. مصادرنا أكدت أن المالكي هو اللي تدخل في اخر اجتماع ديال المكتب السياسي باش يدافع على الدخول الى الحكومة باي صيغة كانت. وصادر “كود” وصفت هروب المالكي من ندوة لشكر اللي علن فيها على دخول الحزب للمعارضة، على انها حقارة كبيرة وطعنة للاتحاد الاشتراكي. 
المالكي غدر بصاحبو لشكر وخلاه يعلن معارضتو لاخنوش وحيدا